Együttműködés a Wordben

A Word elősegíti a közös munkát

Akár egy iskolai projekten, értékesítési ajánlaton vagy klubjának hírlevelén dolgozik, a Wordben másokkal közösen is szerkeszthet egy dokumentumot, így megoszthatja a munkát. Ha gyakorolni szeretné az együttműködési funkciók használatát, az ebben a dokumentumban szereplő, piros színnel kiemelt Próbálja ki szövegek az elvégezhető feladatokat jelzik.

Felhőbeli tárolás a OneDrive-on

Az együttműködés online történik, ezért első lépésként mentse a dokumentumot a OneDrive-on.

Ha menti ezt a dokumentumot a OneDrive-ra, később bármilyen eszközön megnyithatja: számítógépen, táblagépen vagy telefonon is. A program automatikusan menti a módosításokat.

Próbálja ki: Válassza a Fájl > Mentés másként lehetőséget, válasszon ki egy helyet a OneDrive-on, és nevezze el a dokumentumot.

Tipp: Amikor bejelentkezik az Office-ba, a rendszer automatikusan bejelentkezteti a OneDrive-fiókjába is (további információ).

A dokumentum megosztása

Most, hogy a dokumentum már a OneDrive-on van mentve, megoszthatja. Azoknak a személyeknek, akikkel megosztotta, még a Wordre sem lesz szükségük a megnyitásához (erről bővebben később).

Próbálja ki: Válassza az ablak felső részén látható Megosztás lehetőséget (billentyűparancs: nyomja le az ALT, majd a Y és az U billentyűket). A megosztási hivatkozás elküldéséhez beírhatja a kívánt személy e-mail-címét, vagy a vágólapra másolhatja, majd beillesztheti a hivatkozást egy üzenetbe. Kiválaszthatja, hogy engedélyezi-e a dokumentum szerkesztését.

Tipp: Nem jut eszébe senki, akivel megoszthatja a dokumentumot? Próbáljon saját magának elküldeni egy hivatkozást, hogy lássa, hogy működik mindez.

Szerkesztés másokkal egyidejűleg

Amikor a címzettek megnyitják a hivatkozást, a dokumentum a böngészőjükben, a Word Online-ban nyílik meg, így akkor is szerkeszthetik a dokumentumot, ha nincs telepítve náluk a Word.

Ha valaki inkább a Word alkalmazásban (Windows, Mac, iOS vagy Android rendszeren) szeretne dolgozni, kiválaszthatja a Word Online ablakának tetején látható Megnyitás a Wordben lehetőséget, és folytathatja a szerkesztést a Word alkalmazásban.

Próbálja ki: Amikor valaki Önnel együtt dolgozik a dokumentumon, mindannyian láthatják majd egymás módosításait. Ezt közös szerkesztésnek vagy valós idejű együttműködésnek nevezzük.

Tipp: Ha saját magának küldte el a dokumentumra mutató hivatkozást, szimulálhatja a közös szerkesztést oly módon, hogy itt a Wordben és a Word Online-ban is módosítja a dokumentumot.

Mindazok, akik egy Office 365-előfizetés részeként használják a Word Online-t vagy a Word alkalmazást, valós időben látják majd a változásokat, és az Automatikus mentés funkció automatikusan menti a módosításokat. Ha a felhasználók, akikkel megosztja a dokumentumot, a Word régebbi verzióját használják annak szerkesztéséhez, illetve ha nem Office 365-előfizetők, akkor rendszeres időközönként menteniük kell a dokumentumot az általuk és az Ön által végzett módosítások szinkronizálásához.

Tipp: Ha nem látja automatikusan a változásokat, győződjön meg arról, hogy be van kapcsolva az automatikus mentés.

Beszélgetés indítása megjegyzésekkel

Ha visszajelzést szeretne küldeni, vagy kérdéseket kíván feltenni, megjegyzések használatával olyan beszélgetést kezdeményezhet, amely a dokumentum adott részéhez kapcsolódik. A megjegyzésekre adott válaszokkal akkor is hozzászólhat a beszélgetéshez, ha nem a munkatársaival egy időben dolgozik a dokumentumon.

Próbálja ki: Győződjön meg arról, hogy a Véleményezés lapon az Egyszerű korrektúra vagy a Minden korrektúra lehetőség van kijelölve, hogy lássa a megjegyzést ezen az oldalon. Majd kattintson a megjegyzésre, és válaszoljon rá.

Mások @említése megjegyzésekben

Ha a OneDrive Vállalati verzióban tárolja a dokumentumot, felhívhatja valakinek a figyelmét a dokumentum adott pontjára oly módon, hogy megjegyzés beírásakor beírja a @ szimbólumot, majd a személy nevét. Az adott személy e-mailben értesítést kap arról, hogy Ön megemlítette, és az e-mail a dokumentumban levő megjegyzésre mutató hivatkozást is tartalmaz.

Próbálja ki: Hozzon létre új megjegyzést, és @említse meg saját magát (ne feledje, hogy ez csak akkor működik, ha a OneDrive Vállalati verzióban tárolja a dokumentumot, és ha be van jelentkezve az Outlookba a számítógépén).

A változások nyomon követése

Ha szeretné nyomon követni a módosításokat, a Változások követése funkcióval megjelölheti a beszúrásokat, törléseket és formázási módosításokat. Ha kikapcsolja a Változások követése funkciót, a Word a továbbiakban nem jelöli meg a módosításokat, de a Változások követése funkció korábbi működése során beszúrt jelölések továbbra is a dokumentumban maradnak.

Ha meg vannak jelölve a változások a dokumentumban, akkor szelektíven elfogadhatja vagy elutasíthatja az egyes módosításokat, ezzel eltávolítja a jelölést, és véglegessé teszi a módosítást.

Próbálja ki: Váltson a Véleményezés lapra, majd az Előző és a Következő gombbal lépjen egyik módosításról a következőre. Az Elvetés gombbal visszavonhat egy módosítást, az Elfogadás gombbal pedig véglegessé teheti a változtatást.

További információ

Ha szeretne többet megtudni arról, hogy az Office 365 hogyan biztosítja egy helyen a legmegfelelőbb együttműködési eszközöket Önnek és csapatának, keresse fel a Modern munkahelyi oktatás lapot.

Mondja el, mit gondol!

Szeretnénk hallani, milyen tapasztalatot szerzett a Word együttműködési funkcióival kapcsolatban. Válassza a Fájl > Visszajelzés lehetőséget, és küldjön nekünk mosolyt vagy rosszallást, illetve írja meg a javaslatait, hogy a jövőben is valóban hasznos tartalmakkal szolgálhassunk. Köszönjük!